钦定古今图书集成/理学汇编/文学典/第116卷 > 孙国敉〈宗岱〉
## 钦定古今图书集成/理学汇编/文学典/第116卷 > 孙国敉〈宗岱〉

按《江宁府志》：“国敉，字伯观，原名国光，拱辰子。幼颖异，
善属文，为大中丞周公干教所重。尝游吴门，至京口，
遇老友钱次甫为盗所劫，倾囊赠之，卜滁冶二水间，
置五一庵。以贡特授中书舍人。国敉书淫传癖，鉴赏
最精，四方碑板法书，贾京师者，必先投国敉订之。居
金陵小馆，近庙市，董公思白为大宗伯，每过市必至”
敉寓中翻阅竟日。一时勋戚之贤者，如恭顺吴公惟
英、新乐刘公文炳、都尉冉公兴让、巩公鸿图，皆礼贤
下士，笃嗜词翰，咸以牛耳推国，敉，月供膏火费。著《燕
都游览志》四十卷、《鸡树馆诗文集》。读书通藏书若干
卷。乞假归老，年六十有八。子宗岱，亦能诗文，投笔为
偏将军，晚年隐居卖药，有古人风。